सामग्री: हा मुद्दा उचलून भाजपने बाजी मारली आहे. काँग्रेस मुस्लीम पुरुषांचा पक्ष आहे का, अशी विचारणा राहुल गांधी यांना करत नरेंद्र मोदी यांनी लोकसभा निवडणुकीचं रणशिंग फुंकलं आहे. 

उत्तर भारतात एक म्हण आहे, 'कौवा कान उडा ले गया.' याचा अर्थ असा की, कावळ्याने कान नेला बघा, अशी बतावणी कोणी तरी करत आणि लागोलाग इतर लोक कावळा कुठे उडून गेला, कान कुठे गेला, कावळा कोणत्या फांदीवर बसला, हे शोधू लागतात. पण हा कावळा अस्तित्वातच नसतो आणि कानही जागच्या जागी असतो.

पंतप्रधान नरेंद्र मोदी यांनी काँग्रेस अध्यक्ष राहुल गांधी यांच्यावर टीका करताना काँग्रेस मुसलमान पुरुषांचा की महिलांचा पक्ष आहे, हे जाहीर करावं असं म्हटलं तेव्हा त्यामुळे या म्हणीची प्रचिती येत आहे.  

पंतप्रधानांच्या टीकेवर आता राहुल गांधी यांनी खुलासा करणं सुरू केलं आहे. ते सांगत आहेत त्यांनी फक्त मुस्लिमांना न्याय देण्याची भाषा केली होती आणि उर्दू वृत्तपत्र इन्कलाबने त्यांचा मुद्दा चुकीच्या पद्धतीने मोडतोड करत छापला.  

पण कावळा तर कान घेऊन उडाला होता. 

सुरुवातीला संरक्षण मंत्री निर्मला सीतारामन यांनी जाहीर केलं की कावळा कान घेऊन उडाला आहे. त्यानंतर दुसऱ्याच दिवशी आझमगड इथे पंतप्रधान नरेंद्र मोदी यांनीही जाहीर केलं बंधूंनो आणि भगिनींनो कावळा कान घेऊन उडाला.  

कावळा कान घेऊन का उडाला? सध्या तो कोणत्या फांदीवर बसला आहे? हे शोधणं आता सर्वांची जबाबदारी. 

सहाजिकच सगळे आता त्या कावळ्याच्या शोधात फिरत आहेत. 

लोकसभा निवडणुकींना अजून एक वर्षाचा कालवधी आहे. परंतु नरेंद्र मोदी आणि भाजपचे राष्ट्रीय अध्यक्ष अमित शहा यांनी रणशिंग फुंकलं आहे. पंतप्रधान नरेंद्र मोदी यांनी पुन्हा एकदा राहुल गांधी यांना त्यांच्या नावाने संबोधित करणं बंद केलं आहे. यावेळी ते त्यांना युवराज नाही तर 'श्रीमान नामदार' असं म्हणत आहेत. 

ही सगळी चाहूल आहे, येत्या लोकसभा निवडणुकीची. चाहूल कुठली गडगडाटच म्हणावं लागेल. 

नियंत्रण आमचं पण जबाबदार काँग्रेसच

केंद्रात भाजपचं सरकार आहे. देशातील 22 राज्यांत भाजप सत्तेत आहे. पोलीस, लष्कर, गुप्तचर संस्थांवर भाजपचं नियंत्रण आहे. तरीही देशाच्या संरक्षण मंत्री निर्मला सीतारामन यांनी 2019पर्यंत या देशात होणाऱ्या कोणत्याही संभाव्य धार्मिक हिंसाचाराला अॅडव्हान्समध्येच काँग्रेसला जबाबदार ठरवून टाकलं आहे. 

त्या म्हणाल्या, "जर काँग्रेसला 2019च्या निवडणुका धर्माच्या आधारावर...\nमागील सामग्री खालीलप्रमाणे सारांशित केली जाऊ शकते:
काही मुस्लीम विचारवंतांनी राहुल गांधी यांची भेट घेतली होती. त्याच्या दुसऱ्या दिवशी एका उर्दू वृत्तपत्रात मथळा झळकला - 'होय, काँग्रेस मुसलमानांचा पक्ष आहे.'